สวัสดีค่ะ พอดีช่วงนี้เวลานอนตะแคงซ้ายจะรู้สึกเจ็บๆบริเวณต้นคอช่วงหลังใบหู คลำดูพบว่ามันเป็นตุ่มแข็งๆอยู่หลังติ่งหู จับดูแล้วรู้สึกเจ็บนิดๆเมื่อวานแอบบีบไปนิดนึงลักษณะเหมือนหัวสิวขาวๆออกมาพอบีบอีกครั้งเป็นหนองกับเลือดไหลออกมาค่ะ น่าจะเป็นยังไม่ถึง 1 สัปดาห์นะคะ แต่ก่อนหน้านี้บริเวณแถวๆใต้ติ่งหูชอบมีสิวขึ้นแล้วชอบบีบค่ะ แต่ไม่ได้เป็นก้อนเป็นตุ่มแข็งแบบนี้ จะเป็นอะไรร้ายแรงมั้ยคะ
สวัสดีค่ะ อาการมีตุ่มแข็งๆบริเวณหลังติ่งหู บีบแล้วเหมือนหัวสิวขาวๆไหลออกมาพร้อมหลอดและเลือดดังกล่าวมานั้น น่าจะเป็นการติดเชื้อของผิวหนังด้านนอกมากที่สุด เช่นการมีรูขุมขนอักเสบ ที่ถ้ามีเชื้อแบคทีเรียด้วย ก็จะมีลักษณะเป็นฝีหนอง ปวด บวม แดง ได้มาก สาเหตุอื่นๆเช่น การมีการติดเชื้อใต้ชั้นผิวหนังอาจมีทั้งแบบขอบชัดและไม่ชัด มักจะปวดบวมมากเช่นกัน หรืออาจเป็นการติดเชื้อของต่อมน้ำเหลือง ก้อนไขมันที่อยู่ข้างใต้แนะนำการไม่ไปแกะเกาบริเวณที่เป็นเพื่อลดโอกาสการติดเชื้อและการเกิดภาวะแทรกซ้อนตามมา ใช้น้ำเปล่าหรือน้ำเกลือทางการแพทย์ล้างภายนอก ใช้ผ้าสะอาดซับสารคัดหลั่งที่ไหลออกมาได้ควรไปพบแพทย์หากก้อนดังกล่าวโตเร็ว กดเจ็บ ปวด บวม แดง ร้อนมาก ลุกลาม มีเลือดหรือหนองไหลออกมามากด้วย